ประกาศคณะกรรมการวิชาชีพสาขาจิตวิทยาคลินิกเรื่องเกณฑ์และแบบประเมินเพื่อการรับรองสถาบันการศึกษาที่ผลิตบัณฑิตปริญญาสาขาจิตวิทยาคลินิกพ.ศ. ๒๕๕๒ อาศัยอำนาจตามความในมาตรา๒๓ (๑๑) แห่งพระราชบัญญัติการประกอบโรคศิลปะ พ.ศ. ๒๕๔๒ ประกอบกับมาตรา ๑๑แห่งพระราชกฤษฎีกากำหนดให้สาขาจิตวิทยาคลินิกเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๔๖อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ มาตรา ๔๕ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาจิตวิทยาคลินิก จึงออกประกาศไว้ ดังต่อไปนี้ข้อ ๑ ในประกาศนี้สถาบันการศึกษา หมายถึงสถาบันการศึกษาทั้งภาครัฐและเอกชนในประเทศไทย ที่ได้รับอนุญาตให้จัดตั้งตามกฎหมายและผลิตบัณฑิตปริญญาสาขาจิตวิทยาคลินิกหรือปริญญาที่ศึกษากระบวนวิชาจิตวิทยาคลินิกเป็นวิชาเอกส่วนราชการ หมายถึงหน่วยงานตั้งแต่ระดับกรมขึ้นไปหรือที่มีฐานะเทียบเท่ากรมคณะกรรมการวิชาชีพ หมายถึงคณะกรรมการวิชาชีพสาขาจิตวิทยาคลินิกหมวด ๑การรับรองสถาบันการศึกษา ข้อ ๒สถาบันการศึกษาที่ประสงค์จะขอการรับรองสถาบันการศึกษาจากคณะกรรมการวิชาชีพต้องปฏิบัติตามระเบียบนี้ข้อ ๓การขอการรับรองสถาบันการศึกษาของรัฐให้หัวหน้าส่วนราชการเป็นผู้ยื่นคำขอการรับรองสถาบันการศึกษาต่อผู้อำนวยการกองการประกอบโรคศิลปะ กรมสนับสนุนบริการสุขภาพ กระทรวงสาธารณสุขสำหรับสถาบันการศึกษาของเอกชนให้เจ้าของผู้จัดการหรือผู้แทนนิติบุคคลของสถาบันการศึกษาเป็นผู้ยื่นคำขอการรับรองสถาบันการศึกษาต่อผู้อำนวยการกองการประกอบโรคศิลปะคำขอการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๔ให้สถาบันการศึกษาต้องยื่นคำขอการรับรองสถาบันการศึกษาพร้อมแบบประเมินตนเอง ตามแบบที่กำหนดท้ายประกาศนี้ ณ กองการประกอบโรคศิลปะกรมสนับสนุนบริการสุขภาพ กระทรวงสาธารณสุขข้อ ๕ให้คณะกรรมการวิชาชีพแต่งตั้งคณะอนุกรรมการวิชาชีพด้านตรวจประเมินสถาบันการศึกษาสาขาจิตวิทยาคลินิกประกอบด้วย ผู้แทนคณะกรรมการวิชาชีพ ๒ คนผู้แทนคณะอนุกรรมการวิชาชีพพัฒนาวิชาการและมาตรฐานวิชาชีพสาขาจิตวิทยาคลินิก ๒ คนผู้แทนคณะอนุกรรมการวิชาชีพพิจารณาขึ้นทะเบียนและจัดสอบความรู้สาขาจิตวิทยาคลินิก๑ คน คณะอนุกรรมการวิชาชีพพิจารณาจรรยาบรรณแห่งวิชาชีพสาขาจิตวิทยาคลินิก ๑ คนและผู้แทนกองการประกอบโรคศิลปะ ๒ คนโดยให้ผู้แทนกองการประกอบโรคศิลปะเป็นอนุกรรมการวิชาชีพและเลขานุการทั้งนี้ให้ประธานกรรมการวิชาชีพเป็นผู้เลือกประธานอนุกรรมการวิชาชีพด้านตรวจประเมินสถาบันการศึกษาสาขาจิตวิทยาคลินิกข้อ ๖ให้คณะอนุกรรมการวิชาชีพด้านตรวจประเมินสถาบันการศึกษาสาขาจิตวิทยาคลินิกมีหน้าที่ตรวจแบบประเมินตนเองของสถาบันการศึกษาทำการตรวจประเมินและให้คำแนะนำในการพัฒนาสถาบันการศึกษาพร้อมเสนอคณะกรรมการวิชาชีพให้แล้วเสร็จภายใน๑๒๐ วัน นับแต่วันที่ได้รับแบบประเมินตนเองจากสถาบันการศึกษาข้อ ๗ค่าใช้จ่ายในการตรวจประเมินสถาบันการศึกษาที่ขอการรับรองสถาบันการศึกษา ให้สถาบันการศึกษาที่ขอการรับรองเป็นผู้รับผิดชอบค่าใช้จ่ายต่างๆ เช่น ค่าเบี้ยเลี้ยง ค่าเดินทางและค่าที่พักของคณะอนุกรรมการวิชาชีพด้านตรวจประเมินสถาบันการศึกษาสาขาจิตวิทยาคลินิกตามที่จ่ายจริงแต่ไม่สูงกว่าอัตราที่ทางราชการกำหนดหมวด ๒หลักเกณฑ์การรับรองสถาบันการศึกษา ข้อ ๘สถาบันการศึกษาที่คณะกรรมการวิชาชีพจะพิจารณาให้การรับรองจะต้องเป็นไปตามเกณฑ์ที่คณะกรรมการวิชาชีพกำหนดท้ายประกาศนี้ข้อ ๙ คณะกรรมการวิชาชีพต้องออกหนังสือการรับรองสถาบันการศึกษาให้แก่สถาบันการศึกษา เมื่อผลการพิจารณาผ่านเกณฑ์การประเมินการรับรองสถาบันการศึกษาตามเกณฑ์ที่คณะกรรมการวิชาชีพกำหนดหนังสือรับรองสถาบันการศึกษาให้มีอายุ๕ ปี นับแต่วันที่คณะกรรมการวิชาชีพได้มีมติรับรองสถาบันการศึกษานั้นการออกหนังสือการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๑๐หากผลการประเมินสถาบันการศึกษาของสถาบันการศึกษาใดไม่ผ่านตามเกณฑ์การประเมินสถาบันการศึกษาสถาบันการศึกษานั้นจะต้องทำการปรับปรุงแก้ไขให้เป็นไปตามเกณฑ์การรับรองสถาบันการศึกษาที่กำหนดในข้อ๘ ให้แล้วเสร็จภายใน ๑๘๐ วัน นับแต่วันที่ได้รับแจ้งผลการประเมินพร้อมแจ้งให้คณะอนุกรรมการวิชาชีพด้านตรวจประเมินสถาบันการศึกษาสาขาจิตวิทยาคลินิกเพื่อทำการประเมินซ้ำอีกครั้งหนึ่งหากยังไม่ผ่านการประเมินตามกำหนดเวลาในวรรคหนึ่งหรือไม่ดำเนินการปรับปรุงแก้ไขให้แล้วเสร็จตามกำหนดสถาบันการศึกษาต้องยื่นคำขอการรับรองสถาบันการศึกษาใหม่ข้อ ๑๑สถาบันการศึกษาจะต้องยื่นคำขอการรับรองสถาบันการศึกษาพร้อมแบบประเมินตนเองเพื่อขอรับการประเมินการรับรองสถาบันการศึกษา ล่วงหน้าไม่น้อยกว่า ๙๐วันก่อนครบกำหนด ๕ ปี นับแต่วันที่ออกหนังสือรับรองสถาบันการศึกษาถ้าหากสถาบันการศึกษาใดมีการปรับปรุงองค์ประกอบของสถาบันการศึกษาสถาบันการศึกษานั้นจะต้องยื่นคำขอการรับรองสถาบันการศึกษาใหม่ทุกครั้งในกรณีที่สถาบันการศึกษายื่นคำขอมาแล้วแต่คณะกรรมการวิชาชีพพิจารณายังไม่แล้วเสร็จให้ถือว่าคณะกรรมการวิชาชีพให้การรับรองจนกว่าจะพิจารณาเป็นอย่างอื่นข้อ ๑๒สถาบันการศึกษาที่คณะกรรมการวิชาชีพได้ให้การรับรองสถาบันการศึกษาก่อนวันที่ประกาศนี้ใช้บังคับให้ถือว่าสถาบันการศึกษานั้นได้รับการรับรองตามประกาศนี้แต่ให้มีอายุ ๕ ปี นับแต่วันที่ประกาศนี้ใช้บังคับ และให้นำความในข้อ ๑๑มาใช้บังคับโดยอนุโลมข้อ ๑๓ในกรณีที่มีปัญหาตามประกาศนี้ให้คณะกรรมการวิชาชีพเป็นผู้วินิจฉัยชี้ขาดข้อ ๑๔[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๔ พฤศจิกายน พ.ศ. ๒๕๕๒สมทรง สุวรรณเลิศประธานกรรมการวิชาชีพสาขาจิตวิทยาคลินิก[เอกสารแนบท้าย]๑.คำขอการรับรองสถาบันการศึกษาที่ผลิตบัณฑิตปริญญาสาขาจิตวิทยาคลินิกหรือที่ศึกษากระบวนวิชาจิตวิทยาคลินิกเป็นวิชาเอก๒.แบบประเมินการรับรองสถาบันการศึกษาที่จัดการเรียนการสอนระดับปริญญาตรีสาขาจิตวิทยาคลินิกหรือที่ศึกษากระบวนวิชาจิตวิทยาคลินิกเป็นวิชาเอก๓.แบบประเมินการรับรองสถาบันการศึกษาที่จัดการเรียนการสอนระดับปริญญาตรีสาขาจิตวิทยาคลินิกหรือที่ศึกษากระบวนวิชาจิตวิทยาคลินิกเป็นวิชาเอก๔.เกณฑ์มาตรฐานการรับรองสถาบันการศึกษาที่จัดการเรียนการสอนในสาขาจิตวิทยาคลินิกระดับปริญญาตรีสาขาจิตวิทยาคลินิกหรือที่ศึกษากระบวนวิชาจิตวิทยาคลินิกเป็นวิชาเอก๕.หนังสือรับรองสถาบันการศึกษาสาขาจิตวิทยาคลินิก(ดูข้อมูลจากภาพกฎหมาย)ปริยานุช/จัดทำ๒๐ มกราคม ๒๕๕๓นันท์นภัสร์/ตรวจ๒๐ มกราคม ๒๕๕๓โชติกานต์/ปรับปรุง๑๔ พฤศจิกายน๒๕๕๙[๑]ราชกิจจานุเบกษา เล่ม ๑๒๗/ตอนพิเศษ ๓ ง/หน้า ๔๘/๑๑ มกราคม ๒๕๕๓